Source: https://ispis.sk/judikatura/KSKE/12Cb2/2003
Timestamp: 2020-04-03 04:32:02+00:00
Document Index: 7071336

Matched Legal Cases: ['§ 11', 'súd ', 'súd ', 'súd ', '§ 11', 'súd ', '§11', '§ 9']

KSKE 12 Cb 2/2003 - iSpis
iSpis Judikatúra – KSKE 12 Cb 2/2003
KS v Košiciach, dátum 22.08.2012, sp.zn. KSKE 12 Cb 2/2003
§ 11 ods. 3 zákona č. 71/1992
Súd: Krajský súd Košice Spisová značka: 12Cb/2/2003 Identifikačné číslo súdneho spisu: 7003898718 Dátum vydania rozhodnutia: 23. 08. 2012 Meno a priezvisko sudcu, VSÚ: JUDr. Marta Valková ECLI: ECLI:SK:KSKE:2012:7003898718.3
Uznesenie Krajský súd v Košiciach v právnej veci žalobcu: W.. G. N., nar. XX.X.XXXX, E. XXXX/XX, Q. proti žalovaným: 1/ F., a.s., N. 7, N., R.: XX XXX XXX, 2/ F., s.r.o., O. XX, N., R.: XX XXX XXX, v konaní o 1 659,70 eur (50 000,00 Sk) s príslušenstvom takto
Vracia žalobcovi súdny poplatok za návrh vo výške 76,35 eur prostredníctvom Daňového úradu Galanta v lehote do 15 dní odo dňa doručenia právoplatného uznesenia daňovému úradu.
Žalobou doručenou súdu dňa 12.2.2003 sa žalobca domáhal proti žalovaným zaplatenia sumy 50 000,00 Sk na základe uzavretej zmluvy o tichom spoločenstve XL-XXX-XXXX zo dňa XX.XX.XXXX s prísl.
Podaním zo dňa 15.8.2012 žalobca zobral návrh na začatie konania v celom rozsahu späť a žiadal vrátiť zaplatený súdny poplatok, nakoľko k späťvzatiu návrhu došlo pred prvým pojednávaním.
Žalobca vzal návrh na začatie konania späť celkom pred pojednávaním, preto súd podľa citovaných ustanovení konanie zastavil.
Žalobca dňa 19.11.2004 zaplatil súdny poplatok za návrh v sume 2 500,00 Sk nalepením kolkových známok na výzvu súdu.
Podľa § 11 ods. 3 zákona č. 71/1992 Zb. v znení neskorších predpisov poplatok splatný podaním návrhu na začatie konania, podaním odvolania alebo dovolania sa vráti, ak sa konanie zastavilo, ak sa podanie vrátane odvolania a dovolania odmietlo alebo ak sa návrh, odvolanie alebo dovolanie vzali späť pred prvým pojednávaním bez ohľadu na to, či bol vydaný platobný rozkaz alebo rozkaz na plnenie. Ak sa návrh na začatie konania o rozvode manželstva vzal späť po prvom pojednávaní na príslušnom stupni súdov, vráti sa polovica všetkých zaplatených poplatkov. V konaní o preskúmaní rozhodnutia orgánu
verejnej správy sa poplatok vráti, ak sa návrh na začatie konania vzal späť pred prejednaním veci alebo ak bolo konanie zastavené z dôvodu, že účastník nebol v konaní riadne zastúpený.
Na základe uvedených ustanovení súd vrátil žalobcovi súdny poplatok za návrh (krátený o 1 % najmenej však 6,63 eur) v sume 76,35 eur.
Poplatok vráti žalobcovi v lehote do 15 dní odo dňa doručenia právoplatného uznesenia daňovému úradu, príslušný daňový úrad (§11 ods.6 zák. č. 71/1992 Zb. o súdnych poplatkoch v platnom znení) .
Peňažné sumy v slovenskej mene, ktoré sú uvedené v rozhodnutiach súdov, sa odo dňa zavedenia eura považujú za peňažné sumy v eurách, a to v prepočte so zaokrúhlením podľa konverzného kurzu (§ 9 ods. 2 zákona č. 659/2007 Z.z. o zavedení meny euro v Slovenskej republike) .